wickkiey/tamil-wikipedia-chunked huggingface dataset:
# கூலி, விலை, இலாபம்

**கூலி, விலை, இலாபம்** (Wages, Price and Profit) என்பது, 1865 ஆம் ஆண்டு யூன் மாதம் சர்வதேசத் தொழிலாளர் சங்கப் பொதுக் கவுன்சிலின் கூட்டங்களில் கார்ல் மார்க்சினால் வழங்கப்பட்ட பேச்சின் உரைவடிவம் ஆகும். இது 1865 ஆம் ஆண்டு மே மாத இறுதிப் பகுதிக்கும் சூன் 27 இற்கும் இடையில் எழுத்தாக்கம் செய்யப்பட்டது.  
இது கார்ல் மார்க்சின் பொருளாதாரக் கொள்கைகளின் அடிப்படைகளை விளக்குகிறது. இது, அக்காலத்தில் கார்ல் மார்க்சு எழுதிக்கொண்டிருந்த அவரது பொருளாதாரக் கொள்கைகளை விளக்கும் *மூலதனம்* என்னும் விரிவான நூலின் முதல் தொகுதியின் சுருக்கம் எனலாம். மார்க்சின் வாழ்க்கைக் காலத்திலோ அல்லது அவரது நூல்களில் பெரும்பாலானவற்றை வெளியிட்ட ஏங்கெல்சின் காலத்திலோ இப்பேச்சு அச்சில் வெளிவரவில்லை. ஏங்கெல்சு இறந்த பின்னர் மார்க்சின் ஆவணங்களிடையே இதன் கையெழுத்துப் படியும் காணப்பட்டது. இதை மார்க்சின் மகளான எலீனர் அவெலிங் முதன் முதலில் 1898 இல் வெளியிட்டார். ஆங்கிலப் பதிப்பு *பெறுமானம், விலை, இலாபம்* *(Value, Price and Profit)* என்னும் தலைப்பில் வெளியானது. ஆனால், அதன் செருமன் மொழிபெயர்ப்பு கூலி, விலை, இலாபம் (Wages, Price and Profit) என்னும் தலைப்பில் வெளியானது.  
மார்க்சின் இந்தப் பேச்சு இரண்டு பகுதிகளாகப் பிரிக்கப்படலாம். முதலாவது, வெஸ்டனை விமர்சிக்கும் அதேவேளை கூலிக்கான மொத்த நிதி ஒரு மாறிலி என்னும் கருத்தை அடிப்படையாகக் கொண்ட கூலி நிதிக் கோட்பாட்டையும் கடுமையாகச் சாடுகிறது. இரண்டாவது பகுதியில், பெறுமானக் கோட்பாடு, மிகைப் பெறுமானக் கோட்பாடு ஆகியவற்றை விளக்குவதுடன், அவற்றின் விளைவுகளையும் விளக்குகிறது.
# கூலி, விலை, இலாபம்

## உள்ளடக்கம்

இது முதன் முதலில் பதிப்பிக்கப்பட்டபோதே துணைத் தலைப்புக்கள் வழங்கப்பட்டதாகத் தெரிகிறது. இத் துணைத் தலைப்புக்கள் வருமாறு:  
முன்குறிப்புக்கள்
1. உற்பத்தியும் கூலியும்
1. உற்பத்தி, கூலி, இலாபம்
1. கூலியும் நாணயமும்
1. சப்ளையும் கிராக்கியும்
1. கூலியும் விலைகளும்
1. மதிப்பும் உழைப்பும்
1. உழைக்கும் சக்தி
1. உபரி மதிப்பை உற்பத்தி செய்தல்
1. உழைப்பின் மதிப்பு
1. பண்டத்தை அதன் மதிப்பில் விற்பதால் இலாபம் கிடைக்கிறது
1. உபரி மதிப்பு பிரிவினையாகும் பற்பல பங்குகள்
1. இலாபம், கூலி, விலைகள் இவற்றின் பொது விகிதாச்சாரம்
1. கூலி உயர்வுக்காகவோ அல்லது அது குறைக்கப்படுவதை எதிர்த்தோ நடந்த முயற்சிகளின் முக்கிய சம்பவங்கள்
1. மூலதனத்துக்கும் உழைப்பிற்கும் இடையிலுள்ள போராட்டமும் அதன் விளைவுகளும்
# இறைவன் கோயில்

**சன்மார்க்க இறைவன் கோயில்** என்பது இந்தியாவில் செதுக்கப்பட்டு, தற்போது, அமெரிக்க ஹவாய் தீவில் அமைக்கப்பட்டுவரும், சிவாலயம் ஆகும். தமிழில் கடவுளைக் குறிக்கப் பயன்படும் "இறைவன்" என்ற பெயரே, இவ்வாலயத்துக்கும் வைக்கப்பட்டுள்ளது. வயிலுவா (Wailua) நதிக்கரையில் அமைக்கப்பட்டு வரும் இவ்வாலயமே, அமெரிக்காவின் முதலாவது கற்கோயில் ஆகும். ஹவாய் ஆதீனம் என்று அழைக்கப்படும், சைவ சித்தாந்த இமாலயன் அகாதமியால், இவ்வாலயம் அங்கு அமைக்கப்பட்டு வருகின்றது.
# இறைவன் கோயில்

## வரலாறு

ஹவாய் ஆதீனத்தைச் சேர்ந்த, சிவாய சுப்ரமணியசுவாமி, சிவபெருமானின் தரிசனத்தைப் பெற்ற இடத்திலேயே, இவ்வாலயம் அமைக்கப்படுகின்றது.சிவாகமங்களுக்கு உட்பட்டதாகவும், ஆயிரமாண்டுகள் நின்று நிலைக்கத் தக்கதாகவும், கையை அன்றி, எவ்வித பொறியுதவியும் இல்லாமல் இவ்வாலயம் கட்டப்படவேண்டும் என்ற சிவாய சுப்ரமணியசுவாமிகளின் ஆணைப்படியே இவ்வாலயம் அமைக்கப்பட்டு வருகின்றது. 1980களின் பிற்பகுதியில், கணபதி ஸ்தபதியால், இக்கோயிலுக்கான நிருமாண வடிவமைப்பு பூர்த்தியானது. 1990இலிருந்து, பெங்களூரில் ஆயிரத்துக்கும் மேற்பட்ட கருங்கற்பாளங்கள் மூலம், சிற்ப வேலைப்பாடுகள் நடந்து வருவதுடன், 2001 இலிருந்து, அவை கப்பல் மூலம் ஹவாய்க்கு அனுப்பப்பட்டு, அங்குள்ள சிற்பிகள் மூலம் பொருத்தப்பட்டு, ஆலயத் திருப்பணிகள் இடம்பெற்று வருகின்றது. 2017இல், 3.2 மில்லியன் பவுண்டு நிறையுள்ள ஆலயப்பாகங்கள் கொணரப்பட்டு, ஆலயம் நிறைவுறும் என்று எதிர்பார்க்கப்படுகின்றது.
# இறைவன் கோயில்

## கட்டுமானம்

பாரம்பரிய வழமை மாறாமல், உளிகளைக் கொண்டு, வெறும் கைகளாலேயே இவ்வாலயம் அமைக்கப்பட்டு வருகின்றது என்பது, இக்கோயிலின் சிறப்பம்சமாகும் தட்டும் போது ஒலியெழுப்பும் இசைத்தூண்களும் இங்கு அமைக்கப்பட்டு வருகின்றன. சிவாய சுப்பிரமணிய சுவாமிகளின் ஆணைப்படி, இக்கோயிலுக்கு மின்னினைப்பு வழங்கப்படப் போவதில்லை.  
அறுமுகம் கொண்ட அரியவகை பளிங்குருவான படிக இலிங்கமே இவ்வாலய மூலவராக அமைய இருக்கின்றது.சிவாய சுப்பிரமுனிய சுவாமிகளுக்கும், உள்ளூர் இரத்தினக்கல் வியாபாரியான அல்மித்ரா சியோன் எனும் பெண்மணிக்கும் கிடைத்த கனவுக் காட்சிகளை அடுத்து, அமெரிக்காவின் ஆர்கன்சா மாநிலப்பகுதியில், இக்கல் கண்டெடுக்கப்பட்டது. ஐம்பது மில்லியன் ஆண்டுகள் பழைமையானதாகக் கருதப்படும் இவ்விலிங்கக் கல், இயற்கையாகவே இதே வடிவில், சேற்றில் மூழ்கியதாகக் கிடைத்தது. 1987இல் இவ்விலிங்கம் ஹவாய்க்குக் கொணரப்பட்டபோது, உலகைக் காக்கும் அரிய சுயம்பு இலிங்கம் என்று, விழாவெடுத்துக் கொண்டாடப்பட்டது
முன்மண்டபம் முதலான பல பகுதிகள் கட்டிமுடிக்கப்பட்டு விட்டன. 2017இல், இக்கோயில், தற்போதைய ஆதீன முதல்வர், போதிநாத வேலன்சாமியின் தலைமையில் திருக்குடமுழுக்குக் காணும் என எதிர்பார்க்கப்படுகின்றது.
# எருமைக்கள்ளி முள்ளியான்

**எருமைக்கள்ளி முள்ளியான்** (Chorizanthe fimbriata) இது ஒரு பூக்கும் தாவரங்களில் ஆண்டுத் தாவரம் ஆகும். பொதுவாக கலிபோர்னியா பகுதிகளிலும் வடக்கு பாகா கலிபோர்னியா பகுதிகளிலும் காணப்படுகிறது.
# எருமைக்கள்ளி முள்ளியான்

### வாழிடம்

இத்தாவரம் சான் ஜசின்டோ மலைகளுக்கு உட்பிரதேசங்களில் மற்றும் தென் கலிபோர்னியாவின் பகுதிகளிலும் காணப்படுகிறது.
இத்தாவரம் வாழும் பகுதி கடலோரம் ஆகும்.
# எருமைக்கள்ளி முள்ளியான்

### உணவு

இத்தாவரத்தின் பாகங்கள் அனைத்துமே உணவாக உண்ணப்படுகிறது.
# எருமைக்கள்ளி முள்ளியான்

### வெளி இணைப்பு

- Jepson Manual Treatment: *Chorizanthe fimbriata*
- USDA: Plants Profile *Chorizanthe fimbriata*
- *Chorizanthe fimbriata* – Images at CalPhotos archive - & *Plant form photo in full bloom, direct sun*
- Photo-High Res--(Close-up of Flower) ; Article ; Main Article – *"San Diego County Wildflowers"*
# கல்முளையான்

**கல்முளையான்** (*Caralluma adscendens*) என்ற இந்த தாவரம் பூக்கும் தாவர வகையைச் சேர்ந்தது ஆகும். இத்தாவரம் இந்தியா, இலங்கை, அராபியத் தீபகற்பம், சகாரா பாலைவனத்தை உள்ளடக்கிய பகுதிகள் மற்றும் வடக்கு ஆப்பிரிக்கா போன்ற பகுதிகளில் காணப்படுகிறது.
# கல்முளையான்

## உபயோகம்

இத்தாவரத்தின் பாகங்கள் அனைத்துமே ஏதாவது மருந்துப்பொருளாகவே பயன்படுகிறது. பொதுவாக கிராமப்புறங்களில் இதன் இலைகள் சட்னி, மற்றும் ஊறுகாய் செய்து பயன்படுத்துகிறார்கள்.
# கல்முளையான்

## மேலும் பார்க்க

ஆப்பிரிக தாவரங்கள்
# 1719

**1719** (MDCCXIX) ஒரு ஞாயிற்றுக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.
# 1719

## நிகழ்வுகள்

: லீக்கின்ஸ்டைன்.]]
- சனவரி 23 - லீக்கின்ஸ்டைன் புனித உரோமைப் பேரரசுக்குள் நிறுவப்பட்ட்டது.
- ஏப்ரல் 25 - டானியல் டீஃபோ *ராபின்சன் குரூசோ* புதினத்தை வெளியிட்டார்.
- ஐரோப்பாவின் முதலாவது திட்டமிடப்பட்ட மக்கள் கணக்க்கெடுப்பை புரூசியா நடத்தியது.
# 1719

## இறப்புகள்

- ஏப்ரல் 19 - பரூக்சியார், முகலாயப் பேரரசர் (பி. 1685)
- பெப்ரவரி 23 - பர்த்தலோமேயு சீகன்பால்க், செருமனிய லூத்தரன் பாதிரியார் (பி. 1682)
# இலயன் ஏர்

யாழ்ப்பாணம் வந்தபோது இலயன் ஏர் நிறுவனத்தின் வானூர்தி முன்பு எடுத்த படம்]]
**இலயன் ஏர்** என்பது இலங்கையிலுள்ள ஏசியன் ஏவியேசன் சென்டரில் தலைமையகத்தினைக் கொண்டுள்ள வானூர்தி சேவை வழங்கும் நிறுவனமாகும். இது ஒரு தனியார் நிறுவனம். இது இரத்மலானை பன்னாட்டு வானூர்தி நிலையத்தில் தன்னுடைய முக்கிய சேவைகளைக் கொண்டுள்ளது.
# இலயன் ஏர்

## வானூர்தி தரவு

- ICAO Code: **LEO**
- IATA Code : **LN**
- Callsign: **Sri-Lion**
# இலயன் ஏர்

## விபத்துக்களும் நிகழ்வுகளும்

- 29 செப்டம்பர் 1998 - லயன்எயார் பறப்பு 602, ஆன்டனோவ் என்பவரால் இயக்கப்பட்ட வானூர்தி கடலில் விழுந்தது. ஆரம்பத்தில், தமிழீழ விடுதலைப் புலிகள் தாக்கியதால் ஏற்பட்ட விபத்து என்று கூறப்பட்டு பின் வேறுசில காரணம் என்று கண்டறியப்பட்டது. இதில் 7 வானூர்தி பணியாளர்களும் 48 பயணிகளும் உயிரிழந்தனர்.
# தாவிகள் (பட்டாம்பூச்சிக்குடும்பம்)

**தாவி** என்றும் **துள்ளி** (*skipper*, *skipper butterfly*) என்றும் அழைக்கப்படும் பட்டாம்பூச்சி **துள்ளிகள்** (*Hesperiidae*) குடும்பத்தைச் சேர்ந்தவை. அவற்றின் துள்ளலும் விறுவிறுப்பும் நிறைந்த பறக்கும் பாங்கின் காரணமாகவே இவை அவ்வாறு அழைக்கப்படுகின்றன. இக்குணும்பத்தின்கீழ் 3500-இற்கும் மேலான சிற்றினங்கள் அறியப்பட்டுள்ளன. இவை உலகம் முழுவதும் காணப்பட்டாலும் நடுவமெரிக்கப் பகுதிகளிலும் தென் அமெரிக்காவிலுமே இவை பல்கிப்பெருகியுள்ளன. தமிழ்நாட்டில் இக்குடும்பத்தின்கீழ் 43 சிற்றினங்கள் காணப்படுகின்றன.
# தாவிகள் (பட்டாம்பூச்சிக்குடும்பம்)

## புறத்தோற்றம்

இக்குடும்பத்தின் வண்ணத்துப்பூச்சிகள் பிற குடும்பங்களைப் போலன்றி நுனியில் கொக்கி போல் வளைந்த உணர்வுக்கொம்புகளைக் கொண்டிருக்கும். இறக்கைகள் நீளமாகவும் முக்கோணவடிவிலும் கறுப்பாகவும் அடர்நிறமாகவும் அமைந்திருக்கும். ஆங்காங்கே வெள்ளைப்புள்ளிகள், திட்டுகள், கோடுகள் என ஒளிபாயும் குறிகளைக் காணலாம். நெஞ்சுப்பகுதி நீளமாகவும் திடமாகவும் இருக்கும். அடிவயிற்றைக்காட்டிலும் நீளமாகவும் இருக்கலாம். உடல்முழுவதும் அடர்ந்த மெல்லிய செதில்களால் நிறைந்திருக்கும். ஆண்-பெண் பூச்சிகளிடையே தோற்றத்தில் மாறுபாடு இருக்காது. இவற்றின் உறிஞ்சான்கள் நீண்டு குழல்போன்ற மலர்களிலிருந்தும் தேனெடுக்க உதவும்.
# தாவிகள் (பட்டாம்பூச்சிக்குடும்பம்)

## வாழிடங்கள்

பசுமைக்காடுகள், இலையுதிர்காடுகள், உலர்பசுமைக்காடுகள், புல்வெளிகள் போன்ற சூழல்களில் தாவிகள் வாழ்கின்றன.
# தாவிகள் (பட்டாம்பூச்சிக்குடும்பம்)

## நடத்தை

இக்குடும்பத்தைச்சேர்ந்த பட்டாம்பூச்சிகள் இருவகைப்படும். முதலாம் வகையின இளைப்பாறுகையில் இறக்கைகளை நன்றாக விரித்து நிற்கும். மற்றவகை பட்டாம்பூச்சிகள் இறக்கைகளை முழுவதுமாக மடித்தோ முன் இறகுகளைமட்டும் மடித்துவிட்டு பின்னிறகுகளை முழுவதும் விரித்தோ இளைப்பாறும். சில இனங்கள் அதிகாலையிலும், சில கருக்கலிலும், எஞ்சியவை எல்லா வேளைகளிலும் பறந்துகொண்டிருக்கும்.
# செய்யது அலி சாகிர் மௌலானா

**செய்யது அலி சாகிர் மௌலானா** (,பிறப்பு 25 சூன் 1956) இலங்கையின் அரசியல்வாதியும், நாடாளுமன்ற உறுப்பினரும் ஆவார்.  
இவர் சிறீலங்கா முஸ்லிம் காங்கிரசுயின் வேட்பாளராக 2015 நாடாளுமன்றத் தேர்தலில் மட்டக்களப்பு மாவட்டத்தில் போட்டியிட்டு 16,385 விருப்பு வாக்குகள் பெற்று நாடாளுமன்றத்திற்குத் தெரிவானார்.  
இவர் 6th பெப்ரவரி 2015 அன்று கிழக்கு மாகாண சபையின் உறுப்பினராக நியமிக்கப்பட்டார். இவர் ஒஸ்டின் பெர்னாண்டோ கிழக்கு மாகாண சபை ஆளுனர் ஆவதற்கு முன் சத்தியப்பிரமாணம் செய்துகொண்டார்.
# நாற்புளோரோமெத்தேன்

**நாற்புளோரோமெத்தேன்**அல்லது **காபன் நாற்புளோரைடு**என்பது ஓர் எளிய புளோரோக்காபன் ஆகும். நாற்புளோரோமெத்தேனின் மூலக்கூற்று வாய்பாடு CF<sub>4</sub> ஆகும்.கரிம-புளோரின் பிணைப்புகள் மிகவும் வலிமையானவை. இதன் காரணமாக நாற்புளோரோமெத்தேன் ஓர் உறுதியான சேர்மமாக அமைந்துள்ளது.இதனை ஏலோவற்கேன், ஏலோமெத்தேன்ஆகிய வகைப்பாடுகளுக்குள் அடக்கலாம்.இது ஒரு பச்சைவீட்டு வளிமம்ஆகும்.
# நாற்புளோரோமெத்தேன்

### ஆய்வுகூடத் தொகுப்பு

சிலிக்கன் காபைட்டின் புளோரினுடனான தாக்கத்தின் மூலம் ஆய்வுக்கூடத்தில் நாற்புளோரோமெத்தேனைத் தொகுக்கலாம்.
: SiC + 2 F<sub>2</sub> → CF<sub>4</sub> + Si
# இருபீனைல்தெலூரைடு

**இருபீனைல்தெலூரைடு** *( Diphenylditelluride )* என்பது (C<sub>6</sub>H<sub>5</sub>Te)<sub>2</sub> என்ற மூலக்கூற்று வாய்ப்பாடு கொண்ட வேதிச் சேர்மமாகும். ஆங்கிலத்தில் இச்சேர்மம் சுருக்கமாக Ph<sub>2</sub>Te<sub>2</sub> என அழைக்கப்படுகிறது. ஆரஞ்சு நிறத்தில் காணப்படும் இச்சேர்மம், நிலைப்புத்தன்மையற்ற பென்சீன்தெலூராலை (PhTeH) ஆக்சிசனேற்றம் செய்வதால் தருவிக்கப்படும் வழிப்பொருளாகும். கரிமத் தொகுப்பு வினைகளில் பீனைல்தெலூரைடு அலகுகளைத் தரக்கூடியதொரு மூலமாக இருபீனைல்தெலூரைடு பயன்படுகிறது.
# இருபீனைல்தெலூரைடு

## தயாரிப்பு

கிரிக்னார்டு காரணி: மூலம் உற்பத்தி செய்யப்பட்ட தெலூரோபீனாலேட்டை ஆக்சிசனேற்றம் செய்வதன் மூலம் இருபீனைல்தெலூரைடு தயாரிக்கலாம்.  
:PhMgBr + Te &rarr; PhTeMgBr
:2PhTeMgBr + 0.5 O<sub>2</sub> + H<sub>2</sub>O &rarr; Ph<sub>2</sub>Te<sub>2</sub> + 2 MgBr(OH)
# எலியாவின் சீனோ

**எலியாவின் சீனோ** (*Zeno of Elea*, ; அண். கிமு 490 – அண். கிமு 430) ஒரு சாக்ரட்டீசுக்கு முந்தையக் கிரேக்க மெய்யியலாளர். இவர் மேக்னா கிரேசியாவைச் சேர்ந்தவர். இவர் பர்மெனிடெசு நிறுவிய எலியாதிக்கப் பள்ளியைச் சார்ந்தவர். அரிசுட்டாட்டில் இவரை இணைமுரணியலைக் கண்டறிந்தவராகக் குறிப்பிடுகிறார். இவர் தனது சீனோ முரண்புதிர்களுக்காகப் பெயர்பெற்றவர். இவற்றை பெர்ட்ரண்டு ரசல் "அளவற்ற நுட்பமும் திட்பமும் வாய்ந்தன"வாகக் கூறுகிறார்".
# எலியாவின் சீனோ

## வாழ்க்கை

சீனோவின் வாழ்க்கையைப் பற்றிய தகவல் ஏதும் கொஞ்சமும் கூட கிடைக்கவில்லை. சீனோவின் இறப்புக்குப் பின் ஒரு நூற்றாண்டு கழித்து பிளாட்டோ எழுதிய *பர்மெனிடெசு *நூல்மட்டுமே முதன்மையான தகவல் வாயிலாகும். மேலும் அரிசுட்டாட்டிலின் *இயற்பியல்* நுலிலும் இவர் குறிப்பிடப்படுகிறார். *பர்மெனிடெசின்* உரையாடலில் பர்மெனிடெசும் சீனோவும் ஏதென்சுக்கு வருகை தந்ததைப் பற்றிக் குறிப்பிடுகிறார். அப்போது பர்மெனிடெசுக்கு அகவை 65. சீனொவுக்கு அகவை 40. சாக்ரட்டீசு அப்போது மிகவும் இளைஞராக இருந்துள்ளார். சாக்ரட்டீசின் அகவையை 20 ஆகக் கொண்டால், சாக்ரட்டீசு பிறந்தது கி.மு469இல் எனவும் கொண்டால் சீனோவின் பிறப்பு கி.மு 490 ஆகிறது. "சீனோ உயரமாகவும் அழகாகவும் இளமையாக இருந்த்தாகவும் பர்மெனிடெசால் மிக விரும்பப்பட்டவராகவும்" பிளாட்டோ கூறுகிறார்." ஆனால் இப்போது ஒன்பது மட்டுமே அறியப்பட்டுள்ளன.
# எலியாவின் சீனோ

## சீனோவின் முரண்புதிர்கள்

இரண்டாயிரம் ஆண்டுகளாக சீனோவின் முரண்புதிர்கள் மெய்யியலாளர்களையும் கணிதவியலாளர்களையும் இயற்பியலாளர்களையும் குழப்பி, அறைகூவி, ஆர்வமூட்டி, மிரட்டி, தாக்கம் செலுத்தி மகிழ்ச்சியுட்டி வந்துள்ளன. இவற்றில் மிகவும் பெயர்பெற்றவை அரிசுட்டாட்டிலின் *இயற்பியலை* எதிர்த்தனவாகும்.
# நடுவுல கொஞ்சம் டிஸ்டர்ப் பண்ணுவோம்

**நடுவுல கொஞ்சம் டிஸ்டர்ப் பண்ணுவோம்** (*நடுவுல கொஞ்சம் தொந்தரவு பண்ணுவோம்*) என்பது விசய் தொலைக்காட்சியில் ஒளிபரப்பப்படும் தமிழ் மொழியில் அமைந்த கேள்வி-பதில் ஆட்ட நிகழ்ச்சி ஆகும். இந்நிகழ்ச்சியில் நான்கு பேர் கலந்துகொள்வர். நான்கு சுற்றுகளாக நடைபெறும் இந்நிகழ்ச்சியை ஈரோடு மகேசு, பாலாசி ஆகியோர் தொகுத்து வழங்குகின்றனர். இந்நிகழ்ச்சியானது விசய் தொலைக்காட்சியில் ஒவ்வொரு ஞாயிற்றுக்கிழமையும் இந்தியச் சீர்நேரப்படி இரவு எட்டு மணிக்கு ஒளிபரப்பப்படுகின்றது.
# நடுவுல கொஞ்சம் டிஸ்டர்ப் பண்ணுவோம்

## சுற்றுகள்

இந்நிகழ்ச்சியில் வாயில கொழுக்கட்டை, திசுயூம் திசுயூம், பேசுமெண்டு வீக்கு, திக்கு திக்கு திக்கு ஆகிய நான்கு சுற்றுகள் காணப்படுகின்றன. ஏறு தழுவலை ஒத்ததாக, பொம்மைக் காளையை அடக்கும் சுற்றாகப் பேசுமெண்டு வீக்கு அமைந்துள்ளது. இவ்வாறான சுற்றுகளின் காரணமாக, இந்நிகழ்ச்சி கொடுமையானது எனவுங் கூறப்படுகின்றது.
# நடுவுல கொஞ்சம் டிஸ்டர்ப் பண்ணுவோம்

## இவற்றைப் பார்க்க

- விஜய் தொலைக்காட்சி நிகழ்ச்சிகளின் பட்டியல்
# நடுக்குப்பம்

நடுக்குப்பம் (Nadukuppam) என்பது இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் இருக்கும் கோட்டக்குப்பம் பேரூராட்சியைச் சேர்ந்த ஒரு கிராமம் ஆகும். இந்த அழகிய கிராமம் மத்திய மன்னார் வளைகுடா பகுதியில் அமைந்திருக்கிறது. சென்னையிலிருந்து சுமார் 145 கிலோமீட்டர் தெற்கில் உள்ளது. ஊரின் வாசலில் மேகாத்தம்மன் கோவில் அமைந்துள்ளது. வடக்கு புறம் மற்றும் தெற்கு புறம் சிறிய கடற்கரை அமைந்துள்ளது. ஊர் மக்களின் பாதுகாப்பு கருதி தமிழக அரசால் கடந்த 2004கில் கடல் அரிப்பு தடுப்புச்சுவர் அமைக்கப்பட்டது. அதன் அளவு 400 மீட்டர். நடுக்குப்பத்திலுள்ள மொத்த குடுபங்களின் எண்ணிக்கை 320. இந்த கிராமம் வானூர் வட்டத்துக்கு உட்பட்ட கோட்டக்குப்பம் பேரூராட்சியின் ஏழாவது வார்டு வாக்காளர்களில் சுமார் எழுபது சதவீத மக்கள் இங்கு உள்ளனர்.
# பல்லவன் கிராம வங்கி

**பல்லவன் கிராம வங்கி** இந்தியாவின் தமிழ்நாட்டில் செயற்பட்டுவரும் மண்டல ஊரக வங்கியாகும். தமிழகத்தின் 15 வட மாவட்டங்களில் 200க்கும் அதிகமான கிளைகளுடன் 600க்கும் அதிகமான பணியாளர்களையும் கொண்டு செயற்பட்டுவருகிறது.
# பல்லவன் கிராம வங்கி

## வரலாறு

பல்லவன் கிராம வங்கி, இந்தியன் வங்கியின் நிதியுதவியுடன் 2006 ஆகத்து 31 அன்று நிறுவப்பட்டது. இவ்வங்கி 2006 ஆகத்து 31 அன்று இந்திய அரசிதழில் வெளியான அறிவிப்பின்படி, தர்மபுரியில் இயங்கிய *அதியமான் கிராம வங்கியையும்*, கடலூரில் இயங்கிய *வள்ளலார் கிராம வங்கியையும்* இணைத்ததன் மூலமாக நிறுவப்பட்டது.
# பியூட்டைரால்டிகைடு

**பியூட்டைரால்டிகைடு** *(Butyraldehyde)* என்பது CH<sub>3</sub>(CH<sub>2</sub>)<sub>2</sub>CHO என்ற மூலக்கூறு வாய்ப்பாடு கொண்ட ஒரு கரிம வேதியியல் சேர்மமாகும். பியூட்டேனின் ஆல்டிகைடு வகை வழிப்பொருளான இச்சேர்மத்தை பியூட்டனால் என்றும் அழைப்பர். நிறமற்ற இச்சேர்மம் எளிதில் தீப்பிடிக்கும் பியூட்டைரால்டிகைடு கார்ப்பு நெடியுடன் காணப்படுகிறது. பல கரிமக் கரைப்பான்களுடன் கலக்கும் இயல்புடையாகவும் உள்ளது.
# பியூட்டைரால்டிகைடு

## தயாரிப்பு

புரோபைலீனை ஐதரோபார்மைலேற்றம் செய்வதால் பியூட்டைரால்டிகைடு தயாரிக்கலாம்.  
:CH<sub>3</sub>CH=CH<sub>2</sub> + H<sub>2</sub> + CO → CH<sub>3</sub>CH<sub>2</sub>CH<sub>2</sub>CHO  
கோபால்ட் கார்பனைல் மற்றும் பின்னர் முப்பீனைல்பாசுப்பைனின் ரோடியம் அணைவுச் சேர்மங்கள் மரபுவழியாக பார்மைலேற்ற வினைகளுக்கு வினையூக்கியாகச் செயல்பட்டன. பின்னர் நீரில் கரையக்கூடிய ஈனிகளில் இருந்து தருவிக்கப்பட்ட ரோடியம் வினையூக்கிகள் ஆதிக்கம் செலுத்தின.ரோடியம் வினையூக்கியின் நீர்க்கரைசல் புரோப்பைலீனை ஆல்டிகைடாக மாற்றுகிறது.
ஐதரோபார்மைலேற்ற வினையின் மூலம் ஆண்டொன்றுக்கு ஆறு பில்லியன் கிலோகிராம் பியூட்டைரால்டிகைடு உற்பத்தி செய்யப்படுகிறது.  
n-பியூட்டனாலை வினையூக்க ஐதரசன் நீக்கம் செய்தும் பியூட்டைரால்டிகைடைத் தயாரிக்க முடியும். அசிட்டால்டிகைடில் இருந்து தருவிக்கப்பட்ட குரோட்டனால்டிகைடை வினையூக்க ஐதரசனேற்றம் செய்தும் ஒரு காலத்தில் பியூட்டைரால்டிகைடு தயாரிக்கப்பட்டது.  
காற்றில் படிப்படியாக பியூட்டைரால்டிகைடு ஆக்சிசனேற்றம் அடைந்து பியூட்டரிக் அமிலம் உருவாகிறது.
# மார்ஸ் (தொன்மவியல்)

**மார்ஸ்** (Mars) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் போர், கொலை மற்றும் இரத்தக்களரிக்கான கடவுள் ஆவார். இவர் ஜூனோவின் மகன் ஆவார். இவரது பிள்ளைகள் உரோம் நகரை உருவாக்கிய ரொமியூலஸ் மற்றும் ரீமஸ் ஆவர். இவரின் பெயரின் அடிப்படையிலேயே மார்ச் மாதத்திற்குப் பெயர் சூட்டப்பட்டது. கிரேக்கத் தொன்மவியலில் இவருக்கு ஒப்பானவர் ஏரெசு ஆவார்.
# நெப்டியூன் (தொன்மவியல்)

நெப்டியூன் (Neptune) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் நன்னீர், சூறாவளி, நிலநடுக்கம் மற்றும் கடலுக்கான கடவுள் ஆவார். இவர் கிரேக்கக் கடவுளான போசீடானுக்கு ஒப்பானவர். இவரது பிள்ளைகள் சற்றேன் மற்றும் ஒப்ஸ் ஆவர். இவர் உரோமர்களால் குதிரைகளின் கடவுள் ஆகப் போற்றப்படுகின்றார். இவரே குதிரை ஓட்டத்தின் புரவலர் (patron).
# செலீனிக் அமிலம்

**செலீனிக் அமிலம்** *(Selenic acid )* என்பது H<sub>2</sub>SeO<sub>4</sub> என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். செலீனியத்தின் ஆக்சோ அமிலச் சேர்மமான இதன் மூலக்கூறு அமைப்பு சரியாக (HO)<sub>2</sub>SeO<sub>2</sub>.என்ற அமைப்பில் காணப்படுகிறது. நிறமற்று இருக்கும் இச்சேர்மம் சில பயன்களைக் கொண்டிருந்தாலும் இதனுடைய சோடியம் செலீனேட்டு கண்ணாடி உற்பத்தி மற்றும் விலங்கின உணவாகவும் பயன்படுகிறது.
# செலீனிக் அமிலம்

## கட்டமைப்பும் பிணைப்பும்

வலுவளவு ஓட்டு இலத்திரன் சோடிகளின் தள்ளுகைக் கொள்கையின் படி செலீனிக் அமில மூலக்கூறானது நான்முக வடிவத்தில் பிணந்துள்ளது. Se–O பிணைப்பு 161 பை.மீ
# செலீனிக் அமிலம்

## தயாரிப்பு

செலீனியம் சேர்மங்களை தாழ் ஆக்சிசனேற்ற நிலைகளில் ஆக்சிசனேற்றம் செய்து செலீனிக் அமிலம் தயாரிக்கப்படுகிறது. செலீனியம் ஈராக்சைடுடன் ஐதரசன் பெராக்சைடு சேர்த்து ஆக்சிசனேற்ற வினைக்கு உட்படுத்தி செலீனிக் அமிலத்தினைத் தயாரிக்கும் முறை இதற்கு ஒரு எடுத்துக்காட்டாகும்.  
: + →  
கந்தகமூவாக்சைடை நீரேற்றம் செய்து கந்தக அமிலம் தயாரிப்பது போல் செலீனியம் மூவாக்சைடை நீரேற்றம் செய்து செலீனிக் அமிலம் நடைமுறையில் தயாரிக்கப்படுவதில்லை. குளோரின் அல்லது புரோமினை ஆக்சிசனேற்றும் செயலியாக பயன்படுத்தும்போது ஐதரோ குளோரிக் அமிலம் அல்லது ஐதரோ புரோமிக் அமிலம் உடன் விளை பொருளாக விளைகிறது. இவை செலீனிக் அமிலத்தை செலினசமிலமாக குறைக்கும் என்பதால் இவற்றை கரைசலில் இருந்து நீக்க வேண்டியது அவசியமாகிறது.  
நீர் விரவலில் உள்ள தனிம நிலை செலீனியத்தை குளோரின் பயன்படுத்தி ஆக்சிசனேற்றம் செய்தும் வேறுமுறையில் செலீனிக் அமிலம் தயாரிக்கலாம்:.
# செலீனிக் அமிலம்

## வினைகள்

கந்தக அமிலத்தைக் காட்டிலும் செலீனிக் அமிலம் ஒரு வலிமையான ஆக்சிசனேற்றியாகத் திகழ்கிறது
: + 2 + 2 → + +  
குளோரைடுகளில் இருந்து குளோரினை வெளியேற்றும் திறன் கொண்டுள்ள இவ்வமிலம் இச்செயல் முறையின் போது செலீனசமிலமாக குறைகிறது. கந்தக அமிலத்தைக் காட்டிலும் செலீனிக் அமிலம் ஒரு வலிமையான ஆக்சிசனேற்றியாகத் திகழ்கிறது. குளோரைடுகளில் இருந்து குளோரினை வெளியேற்றும் திறன் கொண்டுள்ள இவ்வமிலம் இச்செயல் முறையின் போது செலீனசமிலமாக குறைகிறது.:  
:2 Au + 6 → + 3 + 3
# செலீனிக் அமிலம்

## பயன்கள்

செலீனிக் அமிலம் ஒரு தனிச்சிறப்பு ஆக்சிசனேற்றியாகப் பயன்படுகிறது.
# நீலப் பென்னி

**நீலப் பென்னி** அல்லது **மொரீசியசு "அஞ்சல் அலுவலகம்" அஞ்சல்தலைகள்** (Mauritius "Post Office" stamps) என்பன, பிரித்தானியக் குடியேற்ற நாடான மொரீசியசினால் செப்டெம்பர் 1847ம் ஆண்டு இரண்டு பெறுமானங்களில் வெளியிடப்பட்டது. ஒன்று ஒரு பென்னி (1d) பெறுமானமுள்ள செம்மஞ்சள்-சிவப்பு நிறமானது, மற்றது இரண்டு பென்சு (2d) பெறுமானம் கொண்ட ஆழ்நீல நிறமானது. இந்த அஞ்சல்தலைகளில் "அஞ்சல் அலுவலகம்" என்னும் பொருள் தரும் "Post Office" என்னும் பொறிப்பு உள்ளது. இதனாலேயே இந்த அஞ்சல்தலைகளுக்கு மேற்குறித்த பெயர் ஏற்பட்டது. ஆனாலும், விரைவிலேயே இது "Post Paid." என்று மாற்றப்பட்டது. உலகின் மிக அரிதான அஞ்சல்தலைகளுள் இவையும் அடங்குகின்றன.
# நீலப் பென்னி

## வரலாறு

இந்த அஞ்சல்தலைகள் சோசப்பு ஓசுமாண்டு பர்னார்ட் என்பவரால் வரையப்பட்டது. 186ல் இங்கிலாந்தில் பிறந்த இவர் கப்பல்மூலம் 1838ல் மொரீசியசுக்கு வந்தார். இவற்றின் வடிவமைப்பு அக்காலத்தில் பெரிய பிரித்தானியாவில் புழக்கத்தில் இருந்த விக்டோரியா அரசியின் தலையுடன் கூடிய அஞ்சல்தலையை அடிப்படையாகக் கொண்டது. முன்னர் குறிப்பிட்டபடி இரண்டு பெறுமானங்களில், இரண்டு நிறங்களில் இவை வெளியிடப்பட்டன. உள்நாட்டில் தயாரிக்கப்பட்ட இந்த அஞ்சல்தலைகள் பண்படாத இயல்புகளைக் கொண்டிருந்தபோதும், இவை பார்னாடின் பெயரை மொரீசியசின் அஞ்சல் வரலாற்றில் அழியா நிலைக்கு உயர்த்தின.
# ஊமத்தை

**ஊமத்தை** (தாவர வகைப்பாடு : *Datura stramonium*; ஆங்கிலம் :jimson weed, Thorn Apple ) என்பது ஒரு தாவர இனம். இதன் பூவின் பெயர் **ஊமத்தம்** . இச்செடி மூன்றில் இருந்து ஐந்து அடி நீளம் வளரக்கூடியது. இது பூக்கும் தாவர இனத்தை சேர்ந்தது ஆகும். இதனை ஊமத்தை, உன்மத்தம் என்றும் அழைப்பர். ஊமத்தம் பூ புனல் வடிவில் காணப்படுகிறது. இம்மலர்கள் வெள்ளை, மஞ்சள் மற்றும் கருஞ்சிவப்பு ஆகிய நிறங்களில் காணப்படுகின்றன. இதில் வெள்ளை ஊமத்தை, பொன் ஊமத்தை, கரு ஊமத்தை ஆகிய வகைகளும் காணப்படுகின்றன.
# ஊமத்தை

## பயன்கள்

ஊமத்தை இலைச் சாறைக் கொண்டு சித்தமருத்துவத்தில் *மத்தன் எண்ணெய்* தயாரிக்கப்படுகிறது. இந்த எண்ணையானது வெட்டுக் காயம், படர்தாமரை, சிரங்கு, கரப்பான், அடிபட்டதால் உண்டான வீக்கம், மதுமோகப் புண்கள், நாளவிபாதப் புண்கள் போன்ற வற்றிற்கு வெளிப் பூச்சாக பயன்படுத்தபடுக்றது.
# ஊமத்தை

## கூவிரம்

கூவிரம் என்பது சங்ககால மகளிர் குவித்து விளையாடிய மலர்களில் ஒன்று.  
கூவிரம் பூவை இக்காலத்தில் ஊமத்தம்பூ என்கின்றனர்.
# ஊமத்தை

## மேலும் பார்க்க

- சங்ககால மலர்கள்
# நீலக்குறிஞ்சி

**குறிஞ்சிச் செடி** அல்லது **நீலக்குறிஞ்சி** என்பது இந்தியாவின் மேற்குத் தொடர்ச்சி மலையில் பரவலாக வளரும் ஒரு செடியாகும். இதில் பூத்துக் குலுங்கும் நீல மலர்களினால் இம்மலைப் பிரதேசம் நீல நிறத்தில் தோன்றுவதால், தென்னிந்தியாவில் இம்மலைத் தொடர்ச்சிக்கு நீலகிரி மலை என்ற பெயர் வந்தது.  
குறிஞ்சிச் செடிகள் புதர்வகையைச் சேர்ந்தவை. ஸ்ட்ரோபைலைன்தீஸ் குந்தியானா என்பது அவற்றின் தாவரவியல் பெயர் ஆகும். இந்தக் குறிஞ்சிக்குடும்பத்தில் ஏறக்குறைய 200 வகைச் செடிகள் காணக்கிடைக்கின்றன. அவை அத்தனையும் ஆசிய நாடுகளில் மட்டுமே காணப்படுகின்றன. அவற்றிலும் 150 வகைகள்வரையில் இந்தியநாட்டில், மட்டுமே காணப்படுகின்றன. இன்னும் குறிப்பாக, முப்பதுக்கும் மேற்பட்ட வகைகள் மேற்கு தொடர்ச்சிமலைகள், நீலகிரி, மற்றும் கொடைக்கானல் மலைகளில் மட்டுமே வளர்கின்றன. பழந்தமிழர்களின் நிலவகை பகுப்பில் மலையும் மலை சார்ந்த நிலமும் "குறிஞ்சி" திணையாகக் குறிக்கப்படுகின்றன. இது தமிழரின் மலை நிலத்துக்கும் இந்தச் செடிகளுக்குமிடையேயான பிணைப்பைக் காட்டும்.  
நீலக்குறிஞ்சிமலர்ச்செடிகள் மலைப்பாங்கான இடங்களில் மட்டுமே வளர்கின்றன. உயரம் 30 முதல் 60 செ.மீ. வரையில் இருக்கும். பிரகாசமான அதன் ஊதாபூக்கள் கோயில் மணிகளின் உருவம் கொண்டவை. தென்னிந்தியாவின் உயரமான சிகரமாகிய கேரளத்தின் இடுக்கி மாவட்டத்தில் உள்ள ஆனைமுடிச் சிகரத்தின் “நாற்புறமும் அமைந்துள்ள பிரதேசத்தில் அமைந்துள்ளது "இரவிகுளம் தேசியபூங்கா'. அந்த இடம் இந்த ஊதாக்குறிஞ்சிச்செடிகள் செழித்து வளருவதற்கு ஏற்றப் பாதுகாப்பான இடமாகக் கருதப்படுகிறது. என்றாலும், கடந்த நூறு ஆண்டுகளுக்கு மேலாகத்தென்னிந்திய மலைப்பகுதிகளில் இந்த எழில்மிகு ஊதாக்குறிஞ்சி செடிகளின் வளர்ச்சி மெல்லமெல்லக் குறைந்துவிட்டது.  
கடல் மட்டத்திலிருந்து 1300 முதல் 2400 மீ. உயரத்தில் வளரும் இச்செடி, பன்னிரண்டு வருடங்களுக்கு ஒரு முறையே பூக்கும். பொதுவாக 30 முதல் 60 செ.மீ. உயரம் வரை வளரும் இது, இதற்கு ஏற்றத் தட்பவெட்ப சூழ்நிலை இருந்தால் 180 செ.மீ. உயரம் வரையிலும் வளரும்.  
1994-ஆம் ஆண்டில் பூத்த இச்செடி, பன்னிரண்டு ஆண்டுகளுக்குப் பிறகு, தமிழகத்திலும் கேரளாவிலும் 2006-ஆம் ஆண்டில் பூத்தது.  
மணி போன்ற வடிவம் கொண்ட குறிஞ்சி மலர்கள், மலைச் சரிவுகளில் பூத்துக் குலுங்கி மலைப் பகுதிகளுக்குப் புதிய வண்ணங்களைத் தீட்டிவிடுகின்றன. நீலக்குறிஞ்சி என்றொரு வகை உண்டு. இந்தக் குறிஞ்சி மலர் பூத்துக் குலுங்கும் கண்கொள்ளாக் காட்சியால்தான், நீலகிரி (நீலமலை) என்ற பெயர் உருவானது. இதன் அறிவியல் பெயர்:. மேற்குத் தொடர்ச்சி மலைகளில் அதிகளவில் காணப்படும் குறிஞ்சி மலர்கள் கேரளாவில் எரவிக்குளம் தேசிய பூங்காவில் கூடுதலாகப் பூக்கும்.  
தமிழின் முதல் இலக்கண நூல் எனக் கருதப்படும் தொல்காப்பியத்தில், ஏழு திணைகளான கைக்கிளை, முல்லை, குறிஞ்சி, மருதம், நெய்தல், பாலை ஆகியவற்றில், மலையும், மலையைச் சார்ந்த இடமும் குறிஞ்சி என அழைக்கப்படுகிறது.  
நீலமலையில் குறிஞ்சி பூப்பு சுழற்சியை வைத்து நீலகிரியில் உள்ள தோடர் இன ஆதிவாசி மக்கள் தங்களது வயதை கணக்கிட்டுள்ளனர். எத்தனை முறை குறிஞ்சி பூத்ததைப் பார்த்தார்கள் என்பதைக் கொண்டு மேற்குத் தொடர்ச்சி மலைவாழ் பளியர் பழங்குடியினர் தங்கள் வயதை கணிப்பார்கள்.
# நீலக்குறிஞ்சி

## வகைகள்

குறிஞ்சிப்பூவில் ஏராளமான வகைகள் உண்டு. ஒரு சில மலர்கள் மூன்று மாதத்திற்கு ஒரு தடவை, ஏழு ஆண்டுகளுக்கு ஒருமுறை, பன்னிரண்டு ஆண்டிற்கு ஒரு தடவை, பதினேழு ஆண்டுகளுக்கு ஒருமுறை மற்றும் 36 ஆண்டிற்கு ஒரு தடவை பூக்கும் மலர் வகைகளும் காணப்படுகின்றன. தமிழ்நாட்டில் இரு வகையான குறிஞ்சிகள் உள்ளன. கொடைக்கானல், மூணார் பகுதிகளில் வளரும் குறிஞ்சியின் அறிவியல் பெயர் ‘ஸட்ரோபிலாந்தஸ் குந்தியானஸ்’ (strobilanthes kunthianus). நீலகிரிப் பகுதியில் காணப்படுவது ‘ஸ்ட்ரோபிலாந்தஸ் நீலகிரியன்சிஸ்’ (Strobilanthes nilgiriensis) என்ற வகையாகும்.  
கடல்மட்டத்திலிருந்து 1,600 மீட்டர் உயரத்தில் வளரும் குறிஞ்சிச் செடி கூட்டங்கூட்டமாக மலரும். மலரும் காலம் ஆகஸ்ட் முதல் நவம்பர் வரை. உலகம் முழுக்க ஸ்டிரோபிலாந்தஸ் தாவரப் பிரிவில் 200க்கும் மேற்பட்ட வகைகள் இருக்கின்றன. அவற்றில் 150 வகைகள் இந்தியாவில் இருக்கின்றன. பெரும்பாலானவை மேற்குத் தொடர்ச்சி மலைத் தொடரிலேயே வளருகின்றன.  
இரண்டு முதல் மூன்று அடி உயரம் வரை வளரக்கூடிய இம்மலர் நீல நிறமுடையது. இச்செடி தமிழக மலைப்பகுதிகளில் செழித்து வளர்கிறது. 12 ஆண்டுகளுக்கு ஒரு முறை மலரும் வகையில் தொடங்கி சுமார் 32 வகை குறிஞ்சி மலர்கள் உள்ளன. மலர்கள் பூத்துக் குலுங்கத் தொடங்கியவுடனேயே சொல்லி வைத்தது போல, அந்த மலர்களைத் தேனீக்கள் மொய்க்கத் தொடங்குகின்றன. அவை கொண்டு வரும் பெருமளவு தேனை, தோடர் பழங்குடியினர் சேகரிக்கின்றனர்.
# நீலக்குறிஞ்சி

## தகவமைப்பு

உயிர் தப்பிப் பிழைப்பதற்கான ஒரு வழியாகவே இவை நீண்ட காலம் கழித்துப் பூப்பதாக ஆராய்ச்சியாளர்கள் கூறுகிறார்கள். இந்த மலரில் கிடைக்கும் இயற்கையான தேன் மிகவும் இனிமையானது ஆகும். ஆதலால் இம்மலர்களை தேடி பூச்சிகள், பறவைகள், விலங்குகள் என ஏராளமாக வருகின்றன. அதனால் அவற்றிடமிருந்து தப்பிப் பிழைப்பதற்கு இந்தத் தகவமைப்பைக் கொண்டிருக்கின்றன. குறிஞ்சிச் செடியானது ஒரு முறை பூத்த பிறகு விதைகளை மண்ணில் விட்டுவிட்டு, மடிந்துவிடுகின்றன. அதன்பிறகு விதைகளிலிருந்து மீண்டும் புதுச் செடிகள் உருவாகி, குறிப்பிட்ட காலத்துக்குப் பிறகு பூக்கின்றன. பூக்கக்கூடிய நாட்காட்டி அதன் மரபணுவிலேயே அமைந்திருப்பதால், அவை ஒரே நேரத்தில் குறிப்பிட்ட காலத்தில் பூக்கின்றன.
# நீலக்குறிஞ்சி

## தேன்

ஒரு ஆய்வின்படி ஒரு குறிஞ்சித் தாவரத்தில் சராசரியாக 82 மஞ்சரிகளும் ஒவ்வொரு மஞ்சரியிலும் சராசரியாக 24 பூக்களும், அதாவது, ஒரு தாவரத்தில் சராசரியாக 1,768 பூக்கள் உள்ளதாக அறியப்படுகிறது. ஒவ்வொரு பூவிலும் ஏறத்தாழ 4 மி.லி. தேன் உள்ளது. அதன்படி ஒரு தாவரத்திலிருந்து 7,072 மி.லி. அல்லது 0.007 லிட்டர் தேன் உருவாக்கப்படுவதாக அறியப்பட்டுள்ளது. எனவே, குறிஞ்சி ஒருமித்துப் பூக்கும் காலத்தில் தேனீக்களின் எண்ணிக்கை மிகவும் அதிகமாக இருக்கும்.  
இது தொடர்பாக மேற்குத் தொடர்ச்சி மலை பகுதிகளில் குடியேறிய ஐரோப்பியர்களின் குறிப்புகளின்படி, குறிஞ்சி பூக்கும் காலத்தில் தேனீக்களின் படை மிகவும் அதிகமானதாக இருந்ததாக அறியப்படுகிறது 1922ஆம் ஆண்டு குறிஞ்சிப் பூத்தல் காணப்பட்ட காலத்தில் ஏறத்தாழ 28 தேன் கூடுகள் ஒரே ஒரு யூகலிப்டஸ் மரத்தில் காணப்பட்டதாகவும் அதற்கு அருகில் இருந்த பாறையில் 28 தேன் கூடுகள் காணப்பட்டதாகவும் ராபின்சன் குறிப்புகள் கூறுகின்றன.
# வேதாளம் (திரைப்படம்)

***வேதாளம்*** (*Vedalam*) சிவாவின் இயக்கத்தில் அஜித் குமார் நடிப்பில் 2015ஆம் ஆண்டில் வெளியான தமிழ்த் திரைப்படமாகும். அனிருத் ரவிச்சந்திரன் இசையமைத்த இத்திரைப்படம் 2015 தீப ஒளித்திருநாளன்று வெளியானது. இப்படத்தின் இயக்குநர் சிவா, அஜித் குமார் நடிப்பில் ஏற்கெனவே வெளியான வீரம் திரைப்படத்தை இயக்கியவர் ஆவார். அஜித் குமாரின் ஆரம்பம், என்னை அறிந்தால் திரைப்படங்களை தயாரித்த ஏ. எம். ரத்னம் தயாரித்துள்ளார். இப்படம் 2011-ல் வெளியான மங்காத்தா படத்தின் வசூலை முறியடித்து சாதனை படைத்தது. அதிகார பூர்வ பெயரிடுவதற்கு முன்னதாக இத்திரைப்படம் **தல 56** என தற்காலிகமாக பெயரிடப்பட்டு அழைக்கப்பட்டது. இப்படம் வசூல் வேட்டை புரிந்து, விநியோகஸ்தர்களுக்கு 30 சதவிகிதம் வரை லாபம் ஈட்டி பிரம்மாண்ட வெற்றியைப் பெற்றது.
# வேதாளம் (திரைப்படம்)

## நடிகர்கள்

- அஜித் - கணேஷ்/ வேதாளம்
- சுருதி ஹாசன் - சுவேதா
- லட்சுமி மேனன் - தமிழ்
- அஸ்வின் - அர்ஜுன்
- சூரி - லக்ஷ்மி தாஸ்
- கபீர் துகான் சிங் - அபினய்
- ராகுல் தேவ் - ரத்னா பாய்
- அனிகெத் சவுகான்- அனிகெத்
- வித்யுலேகா ராமன்
- பாலா சரவணன்
- சுவாமிநாதன்
- ராஜேந்திரன் - "கொல்கத்தா" காளி
- மயில்சாமி
- வாசு விக்ரம்
- கோவை சரளா
- மன்சூர் அலி கான்
- நாகிநீது
- ஜாஸ்பர்
- ரமேஷ் திலக்
- யோகி பாபு
- மீரா கிருஷ்ணன்
# வேதாளம் (திரைப்படம்)

## பாடல்கள்

அனிருத் ரவிச்சந்திரன் இசையமைத்த இத்திரைப்படத்தின் பாடல்கள் ஒலிபரப்பு உரிமையை சோனி மியூசிக் நிறுவனம் வாங்கியது.
# இரையினோ

**இரையினோ** என்பவர்கள் கரிபியன் தீவுவுகளின் பழங்குடி மக்கள் ஆவர். இவர்கள் இரையினோ மொழியினைப் பேசினார்கள். ஐரோப்பியர்கள் இத் தீவுகளை 15 ஆம் நூற்றாண்டில் ஆக்கிரமிக்க முன்பு இத் தீவுகளில் இவர்கள் பரவி வாழ்ந்தார்கள். இன்றைய கியூபா, யமேக்கா, எயிட்டி, டொமினிக்கன் குடியரசு, புவேர்ட்டோ ரிக்கோ ஆகிய நாடுகளினதும் ஆட்சிப்பகுதிகளினதும் பழங்குடி மக்கள் இவர்கள் ஆவார்கள்.  
கொலம்பசு இந்த மக்களைக் கண்டடைந்த போது, இரையினோ மக்கள் வளர்ச்சியடைந்த ஒரு சமூக, அரசியல், சமயக் கட்டமைப்பைக் கொண்டு இருந்தார்கள். இவர்கள் வேளாண்மையில், கடலோடுவதில், மீன்பிடித்தலில், கைத்தொழில்களில் திறைமைவாய்ந்தவர்களாக இருந்தார்கள். வளர்ச்சி பெற்ற கலைகளையும் பண்பாட்டையும் கொண்டு இருந்தார்கள்.  
இந்த மக்கள் கிறித்தவர்கள் இல்லாதால் கொலம்பசும் எசுபானியர்களும் இவர்களை சம மனிதர்களாக மதிக்கவில்லை. கிறித்தவ சமயத்தைத் தழுவாத மக்களை அடக்கவும், அவர்களுக்கு எதிராகப் போர் தொடுக்கவும் கிறித்தவ சமய நிறுவனங்களும் ஐரோப்பிய அரசுகளும் உத்தரவு வழங்கி இருந்தன. அடக்கு முறையாலும், போராலும், ஐரோப்பியர்கள் கொண்டு வந்த நோய்களாலும் பெரும்பான்மையான ரையினோ மக்கள் எசுபானியர்களை சந்தித்த சில ஆண்டுகளில் கொல்லப்பட்டார்கள். எசுபானியர்களைச் சந்திக்க முன்பு கரிபியன் தீவுகளில் பரவி இருந்த இந்த மக்கள், அவர்களைச் சந்தித்த பின்னர் வேகமாக அழிக்கப்பட்டார்கள். தனிமைப்படுத்தப்பட்டு இருந்த சிறிய இரையினோ சமூகங்கள், பிற்காலத்தில் எசுபானிய பண்பாட்டு ஆதிகத்து உட்பட்டார்கள்.
# தமிழ் மேகசின்

**தமிழ் மேகசின்** என்பது 1831 இல் சென்னை கிறித்துவக் கழகத்தால் வெளியிடப்பட்ட ஒரு கல்வி, சமய தமிழ் இதழ் ஆகும். இந்த இதழ் 1846 ஆம் ஆண்டு வரை வெளிவந்தது. தமிழில் வெளிவந்த முதல் இதழ்களில் இதுவும் ஒன்றாகும். இந்த நூல் பற்றியை விரிவான குறிப்பை யான் மர்டாக் என்ற நூற் பட்டியலாளர் தந்துள்ளார்.
# பொட்டாசியம் எண்குளோரோ இருமாலிப்டேட்டு

**பொட்டாசியம் எண்குளோரோ இருமாலிப்டேட்டு** (Potassium octachlorodimolybdate) என்பது K<sub>4</sub>Mo<sub>2</sub>Cl<sub>8</sub> என்ற வேதி வாய்ப்பாடு கொண்ட ஒரு வேதிச் சேர்மம் ஆகும். பொட்டாசியம் பிசு (நாற்குளோரிடோமாலிப்டேட்டு) என்பது இதனுடைய வேதிமுறைப் பெயராகும். இச்சேர்மத்தின் வேதி வாய்ப்பாட்டை K4[Cl4MoMoCl4]) என்றும் எழுதுவர். சிவப்பு நிறத்துடன் நுண்படிகத் திண்மமாக காணப்படும் இச்சேர்மம் பொதுவாக இளஞ்சிவப்பு நிற இருநீரேற்றாக கிடைக்கிறது. முற் காலத்தில் இவ்வெதிர்மின் அயனி நான்மடி பிணைப்புக்கு சிறந்த எடுத்துக்காட்டாக கூறப்பட்டது.  
மாலிப்டினம் அறுகார்பனைலில் இருந்து இரண்டு படிநிலைகளில்: பொட்டாசியம் எண்குளோரோ இருமாலிப்டேட்டைத் தயாரிக்க முடியும்.  
:2 Mo(CO)<sub>6</sub> + 4 HO<sub>2</sub>CCH<sub>3</sub> → Mo<sub>2</sub>(O<sub>2</sub>CCH<sub>3</sub>)<sub>4</sub> + 2 H<sub>2</sub> + 12 CO
:Mo<sub>2</sub>(O<sub>2</sub>CCH<sub>3</sub>)<sub>4</sub> + 4 HCl + 4 KCl → K<sub>4</sub>Mo<sub>2</sub>Cl<sub>8</sub> + 4 HO<sub>2</sub>CCH<sub>3</sub>  
அசிட்டேட்டுடன் HCl புரியும் வினை மும்மாலிப்டினம் சேர்மங்களுக்கு வழிசெய்வதாக முதலில் விவரிக்கப்பட்டது. ஆனால் விளைபொருளில் Mo<sub>2</sub>Cl<sub>4</sub>– 8 அயனி D<sub>4h</sub> சீரொழுங்குடனும், Mo—Mo பிணைப்பின் பிணைப்பு நீளம் 2.14 Å. ஆகவும் காணப்படுவதை அடுத்து நிகழ்ந்த படிக அமைப்பு ஆய்வியல் உறுதி செய்தது.
# ஆசியப் பொன்னிறப் பூனை

## பண்புகள்

ஆசிய தங்க நிறப் பூனை பொதுவான பூனை போல தோற்றம் கொண்டது அதன் தலை முதல் உடல்வரை நீளம் 66 இல் இருந்து 105 செமீ (26 இல் இருந்து 41 அங்குலம்) இதன் வால் 40 இல் இருந்து 57 செமீ (16 இல் இருந்து 22 அங்குலம்) நீளம் கொண்டது.இதன் தொள்பட்டையின் உயரம் 56 செமீ (22 அல்குலம்) இதன் எடை 9 இல் இருந்து 16 கிலோகிராம் ஆகும். இவவகைப் பூனைகள் சாதாரணப் பூனையைவிட இரண்டு மூன்று மடங்கு பெரியவை..
இதன் உடல் பொன்னிறம் கலந்த பழுப்பு நிறம் கொண்டது. கண்களை ஒட்டி வெண்ணிற பட்டைகளும், வெண்ணிற கிடைகோடுகளும், அதைச் சுற்றிக் கருமையான கோடுகளும் கொண்டது.
# இருபோரான் நாற்குளோரைடு

**இருபோரான் நாற்குளோரைடு** *(Diboron tetrachloride)* என்பது B2Cl4 என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும். தாழ் வெப்ப நிலைகளில் போரான் முக்குளோரைடின் மின்கசிவு செயல்முறை மூலமாக இச்சேர்மத்தைத் தயாரிக்கலாம்.:
:CH<sub>2</sub>=CH<sub>2</sub> + B<sub>2</sub>Cl<sub>4</sub> → Cl<sub>2</sub>BCH<sub>2</sub>CH<sub>2</sub>BCl<sub>2</sub>
அறை வெப்பநிலையில் இச்சேர்மம் விரைவாக ஐதரசனை ஈர்த்துக் கொள்கிறது:  
:3 B<sub>2</sub>Cl<sub>4</sub> + 6H<sub>2</sub> → 2 B<sub>2</sub>H<sub>6</sub> + 4 BCl<sub>3</sub>
# நவகுஞ்சரம்

**நவகுஞ்சரம்** (Navagunjara) என்பது இந்தியாவின் வீரகாவியமான மகாபாரதம் கதையில் இடம்பெற்ற ஒன்பது வெவ்வேறு விலங்குகளின் உடலுறுப்புகள் கொண்ட கற்பனை உயிரினம் ஆகும். இந்தியாவின் ஒரிசா மாநிலத்தின் பாரம்பரிய ஒவிய பாணியான படா-சித்ரா ஓவியத்தில் சிறப்பாக இடம்பிடித்துள்ளது இந்த உருவம். இந்த உருவம் கண்ணனின் ஒரு மாய வடிவமாகக் கருதப்படுகிறது. இந்த உருவத்தில் அருச்சுனன் முன்னால் கண்ணன் வந்ததாக ஒரிய மொழி மகாபாரதத்தில் வருகிறது.
சரளா தாசா என்பவர் ஒரிய மொழியில் எழுதிய மகாபாரதம் இந்த உருவத்தை விவரிக்கிகிறது. வேறு எந்த மொழி மகாபாரதத்திலும் இந்தக் கதை இல்லை. அர்சுணன் ஒரு சமயம் மலை மீது தவம் செய்து போது கண்ணன் அவன் முன் நவகுஞ்சர வடிவில் வருகிறான் இதன் உருவம் எவ்வாறு இருக்கும் என்றால் சேவல் தலையும், யானை, புலி, மான் அல்லது குதிரை ஆகியவற்றின் கால்களுடன் நின்ற நிலையில் நான்காவது காலுக்கு பதில் தாமரை அல்லது ஒரு சக்கரம் ஏந்திய ஒரு மனித கையாகும். இந்த மிருகத்தின் கழுத்து மயில் கழுத்தாகவும்,, காளையின் திமிலொடு, சிங்கத்தின் இடுப்பும் கொண்டும், வால் நாகப்பாம்பாகவும் இருந்தது இந்த விசித்திர விலங்கைக் கண்ட அர்சுணன் அதை குறிவைத்து தனது வில்லை எழுப்புகிறான், பிறகு வந்திருப்பது கண்ணனே என உணர்ந்த அர்சுணன் வில்லைக் கீழேபோட்டு வணங்குகிறான்.  
இந்தக் காட்சி புரி ஜகன்னாதர் கோயிலின் வடக்கு பகுதியில் சிற்பமாக உள்ளது.
# விக்கிப்பீடியா:உங்களுக்குத் தெரியுமா/செப்டம்பர் 9, 2015

<div id="mp-dyk-img">  
</div>
- **பெரிய ஓக்குகள்** ஒரு வருடத்தில் ஒரு முட்டையை மாத்திரமே இடுகின்றன.
- மேனாட்டு மருத்துவக்கலையைத் தமிழில் வளர்த்த **சாமுவேல் பிஸ்க் கிறீன்** அறிவியல் தமிழின் தந்தையாக கணிக்கப்படுகிறார்.
- அபூபக்கர், உமர், உதுமான் மற்றும் அலி ஆகிய இந்த நால்வரும் **ராசிதீன் கலீபாக்கள்** என அழைக்கப்படுகின்றனர்.
# கூலி

**கூலி** என்பது, ஓர் ஊழியரின் உழைப்புக்கு ஈடாக வேலைகொள்வோர் வழங்கும் பண ஈடு அல்லது ஊதியம் ஆகும். ஊதியம், ஒரு குறித்த வேலையைச் செய்து முடிப்பதற்கான ஒரு நிலையான பணத்தொகை என்ற அடிப்படையில் அல்லது ஒரு குறித்த கால அளவுக்கு (ஒரு மணிநேரம், ஒரு நாள், ஒரு வாரம் போன்றன) இவ்வளவு பணம் என்ற வகையில் அல்லது அளவிடத்தக்க ஒரு வேலையளவுக்கு இவ்வளவு பணம் என்றவாறு கணக்கிடப்படுகின்றது. ஒரு வணிகத்தை நடத்துவதில் ஏற்படும் செலவு வகைகளில் கூலியும் ஒன்று.  
கூலி, சம்பளம் என்பதிலும் வேறானது. சம்பளம் என்பது கிழமை அல்லது மாதம் போன்ற குறித்த கால இடைவெளியில் ஊழியர் எவ்வளவு மணிநேரம் வேலை செய்தார் என்று கணக்கிடாமல், வேலைகொள்வோர் ஊழியருக்கு வழங்கும் தொகையைக் குறிக்கும். கூலிக்குப் புறம்பாக, கூலித் தொழிலாளர்களுக்கு வேலைகொள்வோர் வழங்கும் பணம்சாரா வசதிகளும், வாடிக்கையாளர் நேரடியாக வழங்கும் ஊக்கப்பணமும் கிடைப்பதுண்டு.
# கூலி

## தோற்றமும் கூறுகளும்

கூலித் தொழில், வேலை செய்யும் நேரத்துக்காகப் பணத்தைப் பரிமாறிக் கொள்வதோடு தொடர்புடையது. மோசசு ஐ. பின்லி தான் எழுதிய *பண்டைக்காலப் பொருளியல்* *(The Ancient Economy)* என்னும் நூலில் பின்வருமாறு குறிப்பிட்டுள்ளார்:  
: கூலித் தொழில் என்னும் எண்ணக்கருவுக்கு இரண்டு கடினமான கருத்துருசார்ந்த படிநிலைகள் உள்ளன. முதலில் தன்னிடம் இருந்தும், அவன் வேலை உற்பத்தி செய்யும் பொருளில் இருந்தும் பெறப்படும் மனிதனின் உழைப்பைப் பண்புருவாக்கம் (abstraction) செய்ய வேண்டும். ஒருவர் ஒரு பொருளை தனிப்பட்ட கைப்பணியாளன் ஒருவனிடம் இருந்து வாங்கும்போது, ..... அவர் அக்கைப்பணியாளனின் உழைப்பை வாங்குவதில்லை ஆனால், அவர் தன் சொந்த நேரத்தில் தன் சொந்த வேலை நிபந்தனைகளின்கீழ் உற்பத்திசெய்த பொருளையே வாங்குகிறான். ஆனால், ஒருவர் ஒரு தொழிலாளியைப் பணியில் அமர்த்தும்போது, அவர் உழைப்பு ஆற்றலை விலைக்கு வாங்குகிறார். இதை வாங்கியவர் தான் தீர்மானிக்கும் ஒரு நேரத்திலும், வேலை நிபந்தனைகளின்கீழும் பயன்படுத்துகிறார் (பொதுவாக, இதை அவர் பயன்படுத்தியபின் அதற்கான விலையைச் செலுத்துகிறார்). இரண்டாவது, கூலித் தொழிலாளர் முறையின்கீழ் ஒருவர் தான் வாங்கிய உழைப்புக்கான விலையைச் செலுத்துவதற்காக அதை அளவிடுவதற்கான முறை ஒன்று தேவைப்படுகிறது. இது இரண்டாவது பண்புருவாக்கமான உழைப்பு-நேரம் என்பதன் அறிமுகத்தால் சாத்தியமாகிறது.  
கூலி என்பது ஒரு நியம அலகு வேலை நேரத்துக்கான பண அளவு ஆகும். தொடக்க காலத்தில் பயன்படுத்தப்பட்ட நேர அலகு ஒரு நாள் ஆக இருந்தது. மணிக்கூட்டின் கண்டுபிடிப்பின் பின்னர் வேலை நேரத்தை மேலும் சிறிய அலகுகளாகப் பிரிக்க முடிந்தது. இதனால், ஒரு மணிநேரம் பொதுவான அலகானது.  
பண்டை எகிப்து, பண்டைக் கிரேக்கம், பண்டை உரோம் ஆகியவற்றில் கூலி முறை காணப்பட்டது.
# ஆஃபினியம் நாற்புரோமைடு

**ஆஃபினியம் நாற்புரோமைடு** (Hafnium tetrabromide) என்பது HfBr<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆஃபினியத்தின் சேர்மங்களில் பரவலாகக் காணப்படும் புரோமைடு ஆஃபினியம் நாற்புரோமைடு ஆகும். நிறமற்று எதிர்காந்தப் பண்புடன் காணப்படும் இச்சேர்மம் ஈரப்பதத்தால் பாதிக்கப்படும் தன்மை கொண்ட திண்மமாக உள்ளது மற்றும் வெற்றிடத்தில் பதங்கமாகிறது. சிர்க்கோனியம் நாற்புரோமைடின் மூலக்கூறு வடிவமைப்பையே இதுவும் கொண்டுள்ளது. ஆஃபினியம் நாற்குளோரைடின் பலபடியாகும் தன்மை அமைப்பிலிருந்து வேறுபட்டு நான்முக ஆஃபினியம் மையங்களுடன் தோற்றமளிக்கிறது.
# பல்லா பூனை

## பண்புகள்

பல்லா பூனைகள் வீட்டுப் பூனை அளவு உள்ளது. இதன் தலை முதல் உடல் வரை 46 முதல் 65 செமீ (18 முதல் 26 அங்குலம்) நீளமுடையது. வாலின் நீளம் 21 முதல் 31 செமீ (8.3 - 12.2 அங்குலம்) நீளமுடையது. இதன் எடை 2.5 முதல் 4.5 கி.கிராம் (5.5 -9.9.பவுண்டு) ஆகும். இதற்கு அடர்த்தியான நீண்ட வாலும், வால் முழுக்க கருப்பு வளையங்களும், முனையில் கொத்தான கருப்பு முடியும் இருக்கும். இதன் காதுகள் சிறியன. முகத்திலும், உடலின் பின் புறமும் உள்ள ஒரு இணைப் பட்டைகள் இதன் தனித்தன்மையினை காட்டுகிறது. இது சிறிய பாலூட்டிகள், பறவைகள் போன்றவற்றை உண்ணும். இந்த பூனைகள் பாறைகள் மிகுந்த பகுதியில் வாழ்வதற்கு இதன் நிறம் துணை செய்கிறது.
# 1718

**1718** (MDCCXVIII) ஒரு சனிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது புதன்கிழமையில் ஆரம்பமானது.
# 1718

## நிகழ்வுகள்

- சனவரி - பிரான்சு எசுப்பானியா மீது போரை அறிவித்தது. இரண்டான்டுகள் போர் தொடர்ந்தது.
- மே 7 - நியூ ஓர்லென்ஸ் நிறுவப்பட்டது.
- நவம்பர் 30 - நோர்வேயின் பிரெட்ரிக்சுடன் கோட்டை முற்றுகையின் போது சுவீடன் மன்னன் பன்னிரண்டாம் சார்ல்ஸ் இறந்தான்.
- டிசம்பர் 5 - பன்னிரண்டாம் சார்ல்சின் இறப்பை அடுத்து அவரது சகோதரி உல்ரிக்கா எலனோரா சுவீடனின் அரசியாகத் தன்னை அறிவித்துக் கொண்டார்.
- டிசம்பர் 17 - புனித உரோமைப் பேரரசு, பெரிய பிரித்தானிய இராச்சியம், டச்சுக் குடியரசு ஆகியன எசுப்பானியாவுடனான போரில் பிரான்சுடன் இணைந்தன.
- வெள்ளை உருளைக் கிழங்கு இங்கிலாந்தில் இருந்து நியூ இங்கிலாந்து வந்தடைந்தது.
# அழகிகள் (பட்டாம்பூச்சிக்குடும்பம்)

தகைவிலான் பறவையைப்போன்ற வால்களையுடைய அழகிய, பெரிய வண்ணத்துப்பூச்சிகளை **அழகிகள்** (*Swallowtail*) என வகைப்படுத்துவர். இக்குடும்பத்தின்கீழ் 550-உக்கும் மேலான பட்டாம்பூச்சியினங்கள் உள்ளன. பெரும்பாலானவை வெப்பமண்டலப் பகுதிகளில் காணப்பட்டாலும் இவை அண்டார்ட்டிக்கா நீங்கலான அனைத்து கண்டங்களிலும் காணப்படுகின்றன. உலகின் மிகப்பெரிய வண்ணத்துப்பூச்சிகளான பறவைச்சிறகிப்பேரினத்துப்பூச்சிகள் இக்குடும்பத்தைச் சேர்ந்தவையே. இவற்றுள் இந்தியாவின் மிகப்பெரிய பட்டாம்பூச்சியான தென் அழகி என்பவையும் அடங்கும்.
# அழகிகள் (பட்டாம்பூச்சிக்குடும்பம்)

## புறத்தோற்றம்

இக்குடும்பத்தைச்சேர்ந்த பட்டாம்பூச்சிகள் பெரிதாகவும் பளிச்சென்ற நிறங்களிலும் காணப்படும். ஒரேமாதிரியான உடலமைப்பையும், மெல்லிய நீண்ட கால்களையும், உருண்டையான தலையையும், கறுப்பான கண்களையும் கொண்டிருக்கும். நெஞ்சுப்பகுதியும் பின்னுடற்பகுதியும் நீண்டிருக்கும். உடலில் மெல்லிய கோடுகளையும் காணலாம். முன்னிறகுகள் நீண்டோ, குறுகியோ, அகலமாகவோ இருக்கக்கூடுமெனினும் பின்னிறக்கைகள் அகலமாகவே இருக்கும். பால்வேறுபாடு தோற்றத்தில் தென்படாவிட்டாலும் பெண் பூச்சிகள் பெரிதாக இருக்கும்.  
பெரிய அழகிப்பட்டாம்பூச்சியின் வளர்ச்சிநிலைகள்:
# அழகிகள் (பட்டாம்பூச்சிக்குடும்பம்)

## வாழிடங்கள்

இவை இந்தியாவில் மேற்குத்தொடர்ச்சிமலைக் காடுகள், பிற பசுமைக்காடுகள், இலையுதிர்காடுகள், வறண்ட காடுகள், பூங்காக்கள் போன்ற பலதரப்பட்ட இடங்களில் காணப்படுகின்றன.
# அழகிகள் (பட்டாம்பூச்சிக்குடும்பம்)

## நடத்தை

ஆண்பூச்சிகள் சில மணிச்சத்துத் தேவைகளுக்காக ஈரமண், விலங்குகளின் சிறுநீர், கண்ணீர், பறவைகளின் எச்சம் போன்றவற்றில் அமர்ந்து உறிஞ்சும். அவ்வமயம் இறக்கைகளைப் படபடவென்று அடித்துக்கொண்டிருக்கும். கறுப்பழகி, பெரிய மயில் அழகி போன்றவை இறக்கையை விரித்து வெயில்காயும். சிவப்புடல் அழகி போன்றவை கூட்டமாக வலசை போகும்.  
இவற்றுள் சில இனங்கள் பிற உண்ணத்தகாத பட்டாம்பூச்சிகளையொத்த பேட்ஃசின் போலியொப்புருவாகத் திகழ்கின்றன. ஆனால் புலிவரியழகி (*Papilio glaucus*) போன்றவற்றில் பெண்பூச்சிகள்மட்டுமே இவ்வகை தோற்றம் பெறுகின்றன.
# அழகிகள் (பட்டாம்பூச்சிக்குடும்பம்)

## அழிவாய்ப்பு

இப்பட்டாம்பூச்சிகளின் எழிலான வண்ணத்தோற்றத்துக்காக இவற்றை வேட்டையாடி அழகுப்பொருளாகப் பயன்படுத்துகிறார்கள். இவற்றின் வாழிடங்களும் அருகிவருவதால் இவை அழியும் வாய்ப்புள்ளது.
# இரிடியம் நான்காக்சைடு

**இரிடியம் நான்காக்சைடு(IrO4, இரிடியம்((VIII) ஆக்சைடு)** *(Iridium tetroxide (IrO4, Iridium(VIII) oxide)* என்பது ஆக்சிசனேற்ற நிலை +VIII இல் ஆக்சிசனும் இரிடியமும் இணைந்த ஒர் இரட்டைச் சேர்மமாகும். இரிடியம் நான்காக்சைடின் நேர்மின் அயனியை அகச்சிகப்பு ஒளிமின்பிரிகை நிறமாலையியல் வழியாக கண்டறிந்தபொழுது இதன் முறையான ஆக்சிசனேற்ற நிலை IX என தெரிவிக்கப்பட்டுள்ளது  
}}
# புனே - சிகந்திராபாத் சதாப்தி விரைவுவண்டி

**புனே - சிகந்தராபாத் சதாப்தி விரைவுவண்டி**, இந்திய இரயில்வேயினால் இயக்கப்படும் சதாப்தி விரைவுவண்டியாகும். இது மகாராஷ்டிராவிலுள்ள புனேயில் இருந்து, தெலுங்கானாவிலுள்ள சிகந்திராபாத்துக்கு சென்று வரும். இது 597 கி.மீ. தொலைவை 8 மணி 30 நிமிடங்களில் கடக்கிறது.
# புனே - சிகந்திராபாத் சதாப்தி விரைவுவண்டி

## விவரங்கள்

| 12205 | புனே – சிகந்தராபாத் | 05:50 | 14:20 | திங்கள்தோறும் |
| --- | --- | --- | --- | --- |
| 12206 | சிகந்தராபாத் – புனே | 14:45 | 23:10 | திங்கள்தோறும் |
# புனே - சிகந்திராபாத் சதாப்தி விரைவுவண்டி

## வழித்தடம்

| எண் | நிலையத்தின் குறியீடு | நிலையத்தின் பெயர் | தொலைவு (கி.மீ.) |  |
| --- | --- | --- | --- | --- |
| 1 | PUNE | புனே | 0 |  |
| 2 | SUR | சோலாப்பூர் | 264 |  |
| 3 | GR | குல்பர்கா | 377 |  |
| 4 | WADI | வாடி சந்திப்பு | 414 |  |
| 5 | TDU | தாண்டூர் | 484 |  |
| 6 | VKB | விகாராபாத் | 525 |  |
| 7 | BMT | பேகம்பேட் | 593 |  |
| 8 | SC | சிகந்தராபாத் | 597 | } |
# புனே - சிகந்திராபாத் சதாப்தி விரைவுவண்டி

## இணைப்புகள்

- வண்டியின் வழித்தட விவரம் - இந்தியரயிலின்போ
# இந்தியப் பாலைவனப் பூனை

## பண்புகள்

இது மற்ற பூனை இனங்களை ஒப்பிடும்போது சிறியது, உருவத்தில் வீட்டுப்பூனையைப் போன்று தோற்றமளிக்கும். ஆனால் வீட்டுப் பூனையை விட பெரியது. மங்கிய மஞ்சல் கலந்த உடலும், அதன்மீது கரும்புள்ளிகளும் காணப்படும். இதன் வால் நீளமானது வாலின் பின்பகுதியில் கருவளையங்களும், இரண்டு கிடையான கருப்பு பட்டைகளும் காணப்படும். ஆண் பூனைகள் உடல் நீளம் 43 -91 செமீ (17 - 36 அங்குலம்) ஆகும். பொதுவாக வால் 23 முதல் 40 செமீ (9.1 -15.7 அங்குலம்) நீளம் இருக்கும். 5 முதல் 8 கிலோ (11 18 பவுண்டு) எடையுடனும் இருக்கும். பெண் பூனைகள் ஆண் பூனைகளைவிட சிறியதாக இருக்கும். பெண் பூனைகள் உடல் நீளம் 40 முதல் 77 செ.மீ (16-30 அங்குலம்) வால் 18 முதல் 35 செமீ (7.1 -13.8 அங்குலம்) நீளம் கொண்டவை. எடை 3 முதல் 5 கிலோ எடையுள்ளவை.
# திரிபுவன விஜயதுங்கதேவி

**திரிபுவன விசயதுங்கதேவி** அல்லது **திரிபுவனோத்துங்கதேவி செயவிஷ்ணுவர்த்தனி** அல்லது **தியா கீதர்யா** (ஆங்கிலம்: *Tribhuwana Wijayatunggadewi*; இந்தோனேசியம்: *Sri Tribhuwanotunggadewi*; *Dyah Gitarja*) என்பவர் மயபாகித் பேரரசின் மூன்றாவது சக்கரவர்த்தினியும் சாவக நாட்டு மகாராணியும் ஆவாள். 1328-இல் இருந்து 1350 வரை மஜபாகித்தை ஆண்டதுடன், அந்தப் பேரரசின் விரிவாக்கத்திற்கும் பெரும் பங்காற்றினாள்.
# திரிபுவன விஜயதுங்கதேவி

## வாழ்க்கை

மஜபாகித்தின் முதல் மன்னனான ராதன் விஜயனுக்கும் காயத்திரி ராஜபத்தினிக்கும் பிறந்த இவர், அப்பேரரசின் நான்காவது சக்கரவர்த்தியான ஆயாம் உரூக்கின் தாயும் ஆவார். காகுரிப்பான் இராச்சியத்தின் சீமாட்டி ("Bhre Kahuripan") என்ற செல்லப் பெயரால் குறிப்பிடப்பட்ட இவர், மயபாகித்தையும் அதற்கு முந்திய சிங்காசாரி அரசையும் ஆண்ட இராசச வம்சத்தைச் சேர்ந்தவர் ஆவார்.
# திரிபுவன விஜயதுங்கதேவி

## ஆட்சி

நகரகீர்த்தாகமம் எனும் சாவக நூலொன்றில், 1328இல், செயநகரன் கொல்லப்பட்ட பின், தன் தாய் காயத்திரியின் ஆணைக்கேற்ப, திரிபுவனா 1329இல் ஆட்சிக்கு வந்ததாககச் சொல்லப்படுகின்றது. 1350-இல் தான் இறக்கும் வரை மயபாகித்தை ஆண்டிருக்கிறார் திரிபுவனா.  
தன் மைத்துனன் ஆதித்தியவர்மனின் துணையுடன், அவர் போர்க்களத்துக்குப் படை நடத்திச் சென்றதையும், பெடுகு, பெயாங் முதலான அரசுகளை எதிர்த்து, மயபாகித் பேரரசை விரிவாக்கம் செய்ததையும், பாலியைத் தன் ஆட்சியின் கீழ் கொணர்ந்ததையும் நகரகீர்த்தாகமம் விவரிக்கின்றது.
# திரிபுவன விஜயதுங்கதேவி

## உசாத்துணைகள்

-
-
# சிப்ளூண் தொடருந்து நிலையம்

**சிப்ளூண் தொடருந்து நிலையம்**, இந்திய இரயில்வேயின் நிர்வாகத்துக்கு உட்பட்ட தொடர்வண்டி நிலையம் ஆகும். இது மகாராஷ்டிராவின் ரத்னகிரி மாவட்டத்திலுள்ள சிப்ளூணில் உள்ளது.
# சிப்ளூண் தொடருந்து நிலையம்

## வண்டிகள்

| எண் | வண்டியின் பெயர் |  |
| --- | --- | --- |
| 10111
10112 | மும்பை சத்ரபதி– மட்காவ் கொங்கண் கன்யா விரைவுவண்டி |  |
| 11003
11004 | தாதர் – சாவந்தவாடி ரோடு ராஜ்யராணி விரைவுவண்டி |  |
| 22115
22116 | லோகமான்ய திலக் முனையம் – கரமளி ஏ.சி. அதிவிரைவுவண்டி |  |
| 12051
12052 | தாதர் மட்காவ் ஜனசதாப்தி விரைவுவண்டி |  |
| 10103
10104 | சத்ரபதி சிவாஜி முனையம் –மட்காவ் மாண்டவி விரைவுவண்டி |  |
| 12617
12618 | ஹசரத் நிசாமுதின்–எர்ணாகுளம் மங்கள லட்சத்தீவு விரைவுவண்டி |  |
| 16345
16346 | லோகமான்ய திலக் முனையம் – திருவனந்தபுரம் நேத்ராவதி விரைவுவண்டி |  |
| 12619
12620 | லோகமான்ய திலக் முனையம் – மங்களூர் மத்சியகந்தா விரைவுவண்டி | } |
# தியானோ

*தியானோ (Theano)** (; கி.மு 6ஆம் நூற்றாண்டு) அல்லது **குரோட்டானின் தியானோ*', எனும் பெயர் இரண்டு பித்தகோரிய மெய்யியலாளர்களைக் குறிக்கப் பயன்படுகிறது. இவர் பித்தகோரசின் மாணவியாகவும் மகளாகவும் மனைவியாகவும் பலவாறு குறிப்பிடப்படுகிறார். வேறு சிலர் இவரை பிராண்டினசின் மனைவியாகக் கூறுகின்றனர். இவரது பிறப்பிடமும் தந்தை அடையாளமும் கூட உறுதிபடுத்தப்படாமலே உள்ளன. இதனால் சிலர் இதே பெயரில் இருவர் இருந்ததாகவும் இருவரின் விவரங்களும் இணைக்கப்பட்டுவிட்டன என்றும் கூறுகின்றனர் (இவர்கள் முதல் தியானோ, இரண்டாம் தியானோ எனப்படுகின்றனர்). சில துணுக்குகளும் கடிதங்களும், இவரதாகக் குறிப்பிடப்படுபவை, கிடைத்துள்ளன. என்றாலும் இவற்றின் ஆசிரியர் உறுதிசெய்யப் படவில்லை.
# தியானோ

## வாழ்க்கை

தியானோவின் வாழ்க்கையைப் பற்றிய தகவல் ஏதும் தெரியவில்லை.இவர் பற்றிய பண்டைய தகவல்கள் குழப்பமானவை. ஒரு மரபின்படி இவர் கிரேட்டில் பிறந்தவர். இவரது தந்தை பிதோனாக்சு, ஆனால் மற்றவர்கள் இவர் குரோட்டானில் பிறந்த்தாகவும் இவரது தந்தை பிராண்டினசு என்றும் கூறுகின்றனர். பலர் இவர் பித்தகோரசின் மனைவி என்பர், இலம்பிலிக்கசு என்பவர் குழப்பத்தைத் தீர்க்க, தைனோ தான் பிராண்டினசின் மனைவி என்கிறார்.  
பித்தகோரசுக்கும் தியானோவுக்கும் தாமோ, மையியா, அரிகுனோத் என மூன்று மகள்களும் தெலௌகெசு என்றொரு மகனும் இருந்ததாகக் கூறப்படுகிறது. இவை ஏதும் இப்போது கிடைக்கவில்லை. ஆசிரியர் உறுதிபடாத சில துணுக்குகளும் கடிதங்களும் மட்டுமே எஞ்சியுள்ளன. இவை தியானோ இயற்றியவை என நிறுவ முயற்சிகள் நடைபெறுகின்றன. (**சிலர் இவற்றை முதல் தியானோ இயற்றியது எனவும் வேறு சிலர் பிந்தைய இரண்டாம் தியானோ இயற்றியது எனவும் கூறுகின்றனர்.**), இவை எல்லாமே பிற்கால எழுத்தாளர்களது கற்பனைப் புனைவுகளாகவும் இருக்கலாம். இது பித்தகோரிய மெய்யியலை ஒரு பெண்ணின் வாழ்க்கைக்குச் சார்த்திகூற முயல்வதாகவே படுகிறது. *நன்னெறி பற்றி* எனும் நூலும் நல்லிடைநிலை அல்லது சிறந்த இடைநிலை நெறிமுறை பற்றியதாகவே உள்ளது.  
தெசுலெஃப், சுடோபயெசு, கீரென் ஆகியோரின் கூற்றுப்படி தியானோ *இறைத்தோய்வு பற்றி* நூலில் இவ்வாறு கூறுகிறாராம்
:*பல கிரேக்கர்கள் எண்களில் இருந்து அனைத்துப் பொருள்களும் உருவாகியதாகப் பித்தகோரசு கூறியதாக நினைப்பதாக அறியவருகிறேன். இவ்வுறுதிப்பாடு ஒரு சிக்கலைத் தெறிக்கிறது: அவர் இல்லையென்று கருதிய பொருள்களை அவர் எப்படி உருவாகின்றன என கூறியிருக்க முடியும்? அவர் பொருள்கள் எண்களில் இருந்து உருவாகின்றன என்று கூறவில்லை. ஆனால் ஒழுங்கு என்பது முதன்மையான பொருளில் எண்வரிசைப்படி உள்ளது என்றும் அப்படியான வரிசைமுறையாலேயே பொருள்கள் முதல், இரண்டாம், இப்படியே பிறவும் வரிசைப்படுத்தப்பட்டு எண்ணப்படுகின்றன என்றும் கூறியுள்ளார்.*
# மீன்பிடிப் பூனை

**மீன்பிடிப் பூனை** (இலங்கை வழக்கு: **கொடுப்புலி**; *Fishing cat*) என்பது ஒரு நடுத்தர காட்டுப்பூனை இவை தென் மற்றும் தென்கிழக்கு ஆசியாவில் காணப்படுகின்றன. 2008 ஆம் ஆண்டில், பன்னாட்டு இயற்கை பாதுகாப்பு சங்கம் இந்த பூனையை அருகிய இனம் என்று தன் செம்பட்டியலில் கூறியுள்ளது. மீன்பிடிப் பூனைகளின் வாழிடமான சதுப்புநிலங்கள் அழிக்கப்படுவதால் கடந்த பத்தாண்டுகளில் கடுமையாக குறைந்துள்ளது. இந்த மீன்பிடி பூனைகள் ஆறுகளை ஒட்டிய இடங்களிலும், நீரோடைகள் , ஏரிகள், சதுப்பு நிலப் பகுதிகள் போன்ற இடங்களில் வாழ்கின்றன.
மீன்பிடிப் பூனை மேற்கு வங்கத்தின் மாநில விலங்கு ஆகும்.
# மீன்பிடிப் பூனை

## பண்புகள்

மீன்பிடிப் பூனைகள் சற்று பெரிய பூனைகள் ஆகும். இவை விட்டுப் பூனைகளைவிட இரண்டு மடங்கு பெரியது ஆகும். இது பழுப்பு நிறம் கலந்த சாம்பல் நிறத்தில் உடலும், அதில் கரும் புள்ளிகளும், குறுகிய வாலும் உண்டு. இதன் கன்னத்தில் ஒரு சோடி பட்டைகள் காணப்படும். நெற்றிப் பகுதியில் ஆறுமுதல் எட்டுவரையிலான கருங்கோடுகள் இதன் தனித்த அடையாளம் ஆகும். இவற்றின் தலையில் இருந்து உடல் நீளம் 57–78 செமீ (22–31 அங்குலம்), இதன் சிறிய வால் 20–30 செமீ (7.9–11.8 அங்குலம்), இதன் எடை 5–16 கிலோ ஆகும்.
# மீன்பிடிப் பூனை

## இந்தியாவில் காணப்படும் இடங்கள்

இந்தியாவில் அசாம், மேற்கு வங்கத்தின், சுந்தரவனக்காடுகள், ஒரிசாவில் உள்ள சில்கா ஏரி, கேரளத்தில் உள்ள உப்பங்கழிக்காயல் ஆகிய இடங்களில் இதைக் காணலாம்.
# இந்திய சிட்டி வங்கி

**இந்திய சிட்டி வங்கி** சுருக்கமாக **சிட்டி வங்கி** என்பது இந்தியாவின் மும்பையை தலைமையிடமாகக் கொண்டு செயற்பட்டுவரும் தனியார்த் துறை வணிக வங்கியாகும். இது அமெரிக்காவின் நியூயார்க் நகரத்தை தலைமையிடமாகக் கொண்டு செயற்படும் சிட்டி குழுமத்தின் பன்னாட்டு வங்கி, நிதிச் சேவை நிறுவனமான சிட்டி வங்கியின் துணை வங்கியாகும்.
# குறை குளோரிரத்தம்

**குறை குளோரிரத்தம்** *(Hypochloremia or Hypochloraemia)* என்பது இரத்தத்தில் குளோரைடு அயனி குறையும்போது உண்டாகும் மின்பகுபொருள் இடர்நோய் ஆகும். பொதுவாக குருதிநீரில் இருக்க வேண்டிய குளோரைடு அயனியின் எல்லை 97 முதல் 107 மி.சநி./லி ஆகும்.  
பிற அசாதாரணமான நிலைகளில் இக்குறைபாடு அரிதாகத் தோன்றுகிறது.  
சுவாச அழுத்தத்திற்கு இக்குறைபாடு காரணமாக இருக்கமுடியும்.  
தீராத மூச்சுக்குழல் அமிலவேற்றத்திற்கு இக்குறைபாடு காரணமாக இருக்கமுடியும்.  
வளர்சிதை மாற்றக் காரவேற்றத்துடன் இணைந்து குறை குளோரிரத்தக் குறைபாடும் ஏற்படுவது பெரும்பாலும் தீராத வாந்திக்குக் காரணமாகிவிடும்.  
இது பொதுவாக குறைனேட்ரியரத்தம் அல்லது உயர் பைகார்பனேட்டு செறிவினால் உண்டாகும் விளைவாகும்.
சிரைப்பை நார்ப்பெருக்கத்தில் இக்குறைபாடு தோன்றுகிறது.